Amatørsymfonikerne

Tradition og fornyelse er karakteristisk for Amatørsymfonikerne.

Vi spiller både de store udødelige værker og spændende nyere kompositioner med enestående solister og dygtige dirigenter. Orkestrets ca. 60 medlemmer er trænede amatørmusikere, der mødes hver tirsdag aften i Holte og i øvrigt afholder 5-8 meget varierede koncerter om året, også en del i udlandet.

Orkestret er en levende og musikalsk disciplineret organisme af engagerede musikere i alle aldre, der elsker at spille. Orkestret er kendt for den gode, sammenspillede klang. Det hænger bl.a. sammen med at mange medlemmer er trofaste - enkelte har endda været med fra orkestrets start! Men vi udvikler os også løbende, og har hele tiden tilgang af nye dygtige amatørmusikere. Mange af de bedste professionelle danske musikere, solister og dirigenter har fået deres basale orkestererfaringer i Amatørsymfonikerne. En del af orkestermedlemmerne er udlændinge der opholder sig i en kortere eller længere periode i Danmark - og gerne vil spille sammen med andre på et kvalificeret niveau.

Repertoiret

Repertoiret er bredt og spænder fra det wienerklassiske til ny musik. Hovedvægten er lagt på værker for stor besætning, f.eks. de store romantiske værker og Carl Nielsens symfonier, men orkestret har også samarbejdet med kor om opførelser af betydelige korværker, bl.a. Haydns Skabelsen, Mozarts Requiem, Gades Elverskud og Verdis Requiem. Flere komponister har skrevet værker specielt til orkestret, som så har uropført værket. Fx har Poul Ruders, Anders Koppel og den helt unge Benjamin de Murashkin skrevet særlige kompositioner til orkestret.

I dette år har vi en martskoncert med Rimsky-Korsakovs Sheherezade, Sibelius' violinkoncert med den dygtige finske violinsolist Inkeri Vänska og Poul Ruders Tundra, et nyere dansk værk, i juni måned vores traditionelle Tivoli-koncert med et så udfordrende værk som Berlioz' Symphonie Phantastique \_ og i efteråret 2017 vil vi koncentrere os om wienerklassisk musik.

Du kan se en oversigt over Amatørsymfonikernes repertoire ved koncerter fra 1979 og frem til i dag. (link)

[SE VORES KONCERTER](http://dev1.amatorsymfonikerne.dk/koncerter/list/)

Samarbejde & Dirigenter

Orkestret veksler typisk mellem forskellige dirigenter, afhængig af repertoirets karakter - og hvilke dygtige dirigenter vi har mulighed for at samarbejde med i et bestemt tidsforløb. For et amatørorkester er det afgørende at skifte mellem forskellige dirigentpersonligheder, dirigenter med forskellig instrumental baggrund. Men vigtigst af alt er det at vores dirigenter har sans for at få amatører til at spille så godt som muligt og med størst mulig glæde.

Læs mere:

I tidens løb har orkestret har været dirigeret af bl.a. Ib Eriksson, Michael Schønwandt, Ole Henrik Dahl, Milan Vitek, Jorma Panula, Kaare Hansen, Morten Schuldt-Jensen, Frans Rasmussen, Ole Schmidt, Leif Segerstam, Morten Ryelund, Kaisa Roose, Tamás Vetö og Giordano Bellincampi, Christian Schmiedescamp, Erik Jakobsson, Kristoffer Kaas, Denis Segond, Jon Gjesme - og vi vil altid gerne samarbejde med dygtige dirigenter på vej frem. Det var det en stor musikalsk oplevelse at have Christian Øland som dirigent på vores Finlandstourné i 2016.

Tradition og fornyelse er også karakteristisk for orkestrets samarbejde med solister: vi spiller med såvel kendte som unge solister på vej. Vi har fx spillet med Johannes Søe Hansen, Marianna Shirinyan, Nina Pavlovski, Niels Jørgen Riis, Marie Rørbeck, Christina Åstrand, Clara Bæk, Sophia Bæk, Mikkel Futtrup, Malin Broman, Benjamin Koppel, Frederik Øland og Niels Ullner, Julie Tandrup Kock. Det er ikke tilfældigt at vi inviteres til at være ledsagende orkester ved konservatoriets solisteksaminer! Det var en stor oplevelse at spille Ravels Venstrehåndskoncert med Marianna Shirinyan. Vi har tidligere spillet koncerter med hende som solist, og på det grundlag bad hun Amatørsymfonikerne om at spille koncerten med sig, inden hun drog ud på en verdenstourné med værket!

Du kan se en oversigt over Amatørsymfonikernes dirigenter og solister fra 1979 og frem til i dag. (link)

Musikere

Amatørsymfonikerne består af (for øjeblikket - det varierer naturligvis lidt) 25 - 30 aktive violinister (hhv. 1. og 2. violin; det skifter også lidt fra koncert til koncert, 8-10 bratscher, 10-14 celli, 5 kontrabasser, 3 fløjter, 2 oboer, 3 klarinetter, 2 fagotter, 4 horn, 4 trompeter, 4 tromboner, 1 tuba, 1 fast slagtøjsspiller.

Desuden har vi et fast team af musikere i forskellige instrumentgrupper vi kan trække på. Det er typisk konservatoriestuderende og professionelt uddannede musikere, der fungerer som assistenter, hvis et særligt værk kræver en særlig besætning.

Det stiller en rimelig høj musikalsk standard at kunne spille med i orkestret, helst også en vis orkesterrutine. Musikerne i orkestret dækker stort set alle erhverv: læger, ingeniører, lægesekretærer, jurister, kontorfolk og humanister af forskellig art. Og musikken spiller naturligvis en meget forskellig rolle i de enkelte amatørmusikeres liv og mere eller mindre travle hverdag. Men alle er enige om at det giver en stor tilfredsstillelse at være en del af et velfungerende musikalsk team som Amatørsymfonikerne.

[SE ALLE VORES MUSIKERE](http://dev1.amatorsymfonikerne.dk/musikere/):

(liste med lækkert billede af instrument og navne (men ikke andre informationer eller billeder) på de musikere i orkestret der spiller på de forskellige instrumenter)

Historie

Amatørsymfonikerne blev grundlagt i 1954 som et kammerorkester, men er i dag et fuldt besat symfoniorkester med 60-70 musikere. Vi har efterhånden kunnet fejre mange jubilæer, senest 60-årsjubilæum i 2014.

Amatørsymfonikerne giver cirka 5 koncerter om året, fortrinsvis i Københavnsområdet. Hvert andet år rejser orkesteret til udlandet og samarbejder med lokale orkestre, amatører som professionelle. Orkesteret har bl.a. været i London, Frankrig, Estland, Letland, Litauen og Italien, Finland. Ofte arrangeres der efterfølgende genvisit i København.

[LÆS MERE](https://avada.theme-fusion.com/church/events)

Orkestret, der i sin tid startede som Danmarks Radios Ungdomsorkester, blev 'voksent' og udviklede sig til et af de bedste danske amatørorkestre; her spilles både de store fede orkesterværker af Brahms, Tjajkovskij, Dvorcak, også de store korværker, fx Verdis Requiem og Haydns "Skabelsen", der bl.a. blev opført i Berlin i 2013. Men orkestret spiller også udfordrende stykker, som fx Martinus 2. violinkoncert fra 1943, der blev opført tidligere i år med den suveræne danske violinist Sophia Bæk - faktisk første opførelse i Danmark!

Mange senere internationalt anerkendte professionelle komponister, musikere, instrumental- og sangsolister og dirigenter har fået deres grundlæggende orkestererfaringer med Amatørsymfonikerne, fx komponisten Hans Abrahamsen, dirigenterne Michael Schønwandt og Giordano Bellincampi. Også Uffe Savery har oprindelig slået på tromme for Amatørsymfonikerne. Og orkestret har på grund af sit høje musikalske niveau altid kunnet alliere sig med de bedste solister, fx Tina Kiberg, Stig Fogh Andersen, Niels Ullner, Christina Bjørkø.

Amatørsymfonikerne var oprindelig knyttet til Musik og Ungdom som Danmarks repræsentant i jeunesse Musicale, øvede i det gamle Radiohus i Rosenørns Allé – ligesom orkestrets koncerter blev udsendt i Danmarks Radio, en del udgivet på lp og siden cd.

Orkestret har i kraft af sit musikalsk stabile, høje niveau altid kunnet tiltrække allerede etablerede solister: Tina Kiberg, Stig Fogh Andersen, Niels Ullner, Christina Bjørkø, den nyligt afdøde Edith Guillaume – og en lang række andre ved deres koncerter gennem årene.

Nok så væsentligt for orkestrets historie og udvikling er det at mange senere internationalt anerkendte professionelle komponister, musikere, instrumental- og sangsolister og dirigenter har fået deres grundlæggende orkestererfaringer i Amatørsymfonikerne; som eksempler kan nævnes komponisten Hans Abrahamsen, dirigenterne Michael Schønwandt og Giordano Bellincampi, solofagottisten Jens Tofte-Hansen, der i øvrigt nu efter at være gået på pension fra DR Symfoniorkester igen spiller i Amatørsymfonikerne, nu dog som cellist! Også Uffe Savery har oprindelig slået på tromme for Amatørsymfonikerne.

Mange andre kunne nævnes, og det er en vigtig del af orkestrets aktiviteter at vi også i dag spiller med musikere, dirigenter og solister på vej frem, ligesom vi også har et samarbejde med flere af landets musikskoler, hvor unge håbefulde musisktalenter kan komme i Amatørsymfonikerne og få oplevelsen og erfaringen ved at spille i et ’rigtigt’, fuld udbygget, ambitiøst og velfungerende symfoniorkester.

I de senere år har Amatørsymfonikerne haft et godt og fast samarbejde med vores hjemkommune Rudersdal. Det indebærer store fordele for begge parter: Rudersdal kan tilbyde koncerter på et højt niveau i kommunen, bl.a. er det blevet en fast tradition at vi opfører en festlig Nytårskoncert med champagne, fest og farver. Ved denne koncert medvirker de dygtigste elever fra Rudersdal Musikskole også. Det er en chance for dem at være med, men også for orkestret en mulighed for at sikre fødekæden! Rudersdal har en lang tradition for ,meget musikalsk aktivitet, og mange af Amatørsymfonikernes faste medlemmer har tidligere spillet i fx Holte Gymnasiums orkestre. For orkestret er det en stor fordel at have rådighed over et fast stort øvelokale med gode parkeringsmuligheder og rimelige adgangsforhold med offentlig trafik. Når Amatørsymfonikerne optræder i lokal regi, bruger vi også navnet Rudersdalsymfonikerne.

SØG

Øverst på formularen





Nederst på formularen

MAILING LIST

Øverst på formularen

Nederst på formularen